שמעון צנציפר

שמעון צנציפר (נולד ב-1972) הוא קצין צה"ל בדרגת תת-אלוף שכיהן כראש להק הציוד במטה חיל האוויר הישראלי עד 2 באוגוסט 2022<ref name=":0"></ref>.

==ביוגרפיה==
צנציפר גדל בירושלים. הוא למד בבית הספר היסודי מנשה אלישר בשכונת גבעת מרדכי ובבית ספר יסודי ברמות ב'. בתיכון למד במכללת אורט גבעת רם בירושלים במגמה טכנולוגית.

התגייס לצה"ל ב-1990 במסגרת העתודה האקדמית וב-1995 סיים לימודי תואר ראשון בפקולטה להנדסת מכונות בטכניון בחיפה. בהמשך השלים את לימודיו לתואר שני במנהל עסקים באוניברסיטת בן-גוריון ולתואר שני במדעי המדינה וביטחון לאומי באוניברסיטת חיפה והמכללה לביטחון לאומי<ref></ref>.

== קריירה צבאית ==
צנציפר שירת במגוון תפקידים במערך הטכני של חיל האוויר. תחילה שירת כקצין גף חקירת כשלים טכניים ביחידת האחזקה האווירית 22, בהמשך שימש ראש מדור מבנה F-16 במחלקת מטוסים במטה הטכנולוגי של חיל האוויר. שימש בתפקידי מפקד גף מסוקים ומפקד גף מטוסים בבסיס רמון.

בקיץ 2006 התקדם לדרגת סגן אלוף והתמנה לתפקיד מפקד טייסת תחזוקה אווירית בבסיס רמת דוד, תפקיד אליו נכנס בעיצומה של מלחמת לבנון השנייה. בתקופה זו ביצע חיל האוויר את תקיפת הכור הגרעיני בסוריה והשתתפף במבצע עופרת יצוקה ברצועת עזה.

בקיץ 2009 עבר לשמש בתפקיד ראש ענף מטוסי קרב ב' במטה הטכנולוגי של חיל האוויר, אחראי מערכתית על מטוסי עיט (A4), צוקית (CM1790), בז (F15 A-D), רעם (F15i) ופרויקטי קליטת מטוסי הלביא (M346) והאדיר (F35i).

בשנת 2012 יצא ללימודים במכללה לביטחון לאומי וסיים בהצטיינות. מחקר הסיום שלו עסק במרכיבי חוסן ארגוני כמפתח לרציפות תפקודי בצה"ל<ref></ref>.

בשנת 2013 קודם צנציפר לדרגת אלוף-משנה בתפקיד מפקד יחידת האחזקה האווירית 22. במהלך תפקידו יזם ומימש פרויקט הנדסי פורץ דרך ברמה עולמית ל[https://www.iaf.org.il/4450-46925-he/IAF.aspx שיקום מטוס F-15] שנפגע בתאונה אווירית על ידי חיבור חלקו הקדמי של המטוס לחלקו האחורי של גוף מטוס שיצא משירות (מודמם). פרויקט זה זכה לפרס מפקד חיל האוויר.<ref></ref> בשנת 2014 זכתה היחידה בפיקודו [http://www.qualityaward.co.il/ בפרס האיכות הלאומי לאיכות ומצוינות].<ref></ref><ref></ref> בתקופה זו השתתף חיל האוויר במבצע צוק איתן, מבצע בו היחידה נדרשה לפעול בבסיסי החיל ובמהלכו הושלם שיקום מטוס ברק 074 לאחר תאונה<ref></ref>.

בשנת 2015 מונה לתפקיד ראש מחלקת חימוש והגנה אווירית במטה הטכנולוגי של חיל האוויר, במסגרתו היה מופקד על תחומי החימוש, ההגנה האווירית, ומערכות הבקרה האווירית.

== רלצ"ד ==
ביולי 2017 קודם לדרגת תת-אלוף ומונה לראש להק הציוד, המפקד האחראי על כלל המערך הטכנולוגי של החיל הכולל מגוון רחב של מקצועות טכניים, טכנולוגיים והנדסיים. רלצ"ד כפוף ישירות למפקד חיל האוויר והוא הסמכות הפיקודית והמקצועית הבכירה ביותר בחיל בתחומי הטכנולוגיה, ההנדסה, התחזוקה, הלוגיסטיקה והרכש במגוון רחב של דיסציפלינות מקצועיות (כלי טיס, חימוש, תוכנה, תשתיות בינוי, הגנה אווירית, מערכות קרקעיות ועוד).

תקופת פיקודו התאפיינה באתגרים טכנולוגיים ומבצעיים הנובעים מהפעילות המבצעית של חיל האוויר, הקמה והפעלה מבצעית של מטוס ה-F-35i (אדיר) ומערכים חדשים נוספים, החלטות על הצטיידות בכלי טיס (KC-46, CH-53K<ref></ref>, F15AI, F35i, AW119), מערכות הגנה אווירית וחימוש בהיקפים גדולים, התמודדות עם אתגרי תקציב שנבעו מהעדר תקציב מדינה והתמודדות עם מגפת הקורונה.

בתקופת פיקודו הוביל תהליך שינוי ארגוני במטה להק ציוד אשר במסגרתו הוקמו מחלקות וענפים חדשים בתחומים טכנולוגיים חדשים וזאת בכדי להתאים את הארגון לאתגרים העתידיים ולשמור על רלוונטיות. השינוי התרחש ללא תוספת תקנים או משאבי כח אדם כחלק ממהלכי התייעלות רחבים במערך הטכני. כמו כן, הוביל למיצוב מחדש של המטה<ref></ref> הנקרא "המטה הטכנולוגי של חיל-האוויר״ ובמסגרתו נקבעה תכליתו כגוף האמון על היתרון הטכנולוגי אווירי של מדינת ישראל. תפקיד המטה הטכנולוגי, לעסוק בכלל התחומים הטכנולוגיים בהווה (פיתוח ותפעול מערכות נשק ותשתיות) ולעצב את העתיד הטכנולוגי של החיל. צנציפר יזם תוכנית חינוכית לקציני המטה בתחומי האתיקה ומניעת שחיתות בארגון ציבורי כלקח מפרשת רמי דותן.

צנציפר שם דגש מרכזי לעיסוק בעולם הדיגיטל. תחת ההבנה שתחום הדיגיטל הפך מנושא תומך לתחום קריטי לתפקוד חיל-האוויר וגם קטר טכנולוגי משמעותי המאפשר פיתוח יכולות מבצעיות ושיפור האפקטיביות הארגונית. לשם כך, יזם ומימש שינוי ארגוני במסגרתו הוקם גוף מטה המופקד על קביעת המדיניות והארכיטקטורה של המערכות, גובשו סטנדרטים ותקנים לתחום הדיגיטל, הופצה מדיניות אחזקה חדשה ועוצבו תוכניות רב-שנתיות לכלל המערכים המבצעיים שקבעו חזון דיגיטלי ותוכניות למימוש.

צנציפר יזם והוביל שינויים מרחיקי לכת בתחום תחזוקת כלי הטיס והמערכות בבסיסי חיל חיל האוויר במטרה לשפר את היעילות התפעולית תוך שינוי תהליכים והכנסת אמצעים טכנולוגיים חדשניים. כך שונתה תפיסת בקרת כלי העבודה מחדר כלים מרכזי לעגלות כלים לכל כלי-טיס, הוכנסו לשימוש מחשבי לוח שהחליפו את המחשבים הנייחים, כלל הספרות הטכנית עברה לדיגיטל, הוכנסו לשימוש מערכות בקרה לוגיסטיות מתקדמות למעקב לוגיסטי אחר חימוש וחלפים, יושמו שיפורי תהליך בשיטת ה-LEAN תוך דגש לסטנדרטיזציה בין הבסיסים ושיפור היעילות והאפקטיביות התפעולית.

בתחומי ההדרכה בוצע שינוי עמוק בתפיסת המקצועות במערך הטכני. מומש תפיסה חדשה לניהול ומעקב כשירויות לטכנאים, בוצעה רפורמה רחבה במקצועות הטכניים המאפשרת מיצוי של הניסיון והמקצוענות והרחבת הוורסטיליות בין המקצועות השונים, קיצור משכי ההכשרה ושיפור האפקטיביות בשירות. כמו כן, גובשה תוכנית רב שנתית להרחבת החינוך הטכנולוגי במוסדות חיל האוויר ("פלדה כחולה") והועמק הקשר עם מוסדות החינוך הטכנולוגיים.

ב-2 באוגוסט 2022 פרש מתפקידו והעביר את הפיקוד לתא"ל שלומי קונפורטי<ref name=":0" />

== לאחר פרישתו מצה״ל ==
ממוזער
באפריל 2023 הקים ביחד עם אלוף (מיל.) עמיקם נורקין את [http://aerospace-spirit.com Aerospace Spirit], העוסקת בעולמות הביטחון, החלל והתעופה ומספקת שירותי ליווי וייעוץ אסטרטגי לחברות טכנולוגיות, תעשייה וגופים בטחוניים בארץ ובעולם. כמו כן, עוסקת החברה ביזמות ופרוייקטים בתחום.<ref></ref>

ביולי 2024, חברו [http://aerospace-spirit.com Aerospace Spirit] ו-[http://key1capital.com Key1 Capital] להקמת קרן השקעות בתחום הביטחון, האוויר והחלל. הקרן, [http://Ace-CapitalPartners.com Ace Capital Partners], מוקמת בשיתוף עם הראל ביטוח שהבטיחה את מקומה כמשקיע עוגן. הקרן תבצע השקעות הן בחברות סטארט אפ ישראליות והן בחברות זרות המצויות בשלבים מוקדמים.<ref></ref>

== חיים אישיים ==
נשוי לשרית ואב לארבעה.

==קישורים חיצוניים==

* 
* אתר חיל האוויר הישראלי, [http://iaf.co.il/templates/PointPopUp/PointPopUp.aspx?docId=33848&lang=he ראש להק ציוד]
* 

== הערות שוליים ==

קטגוריה:ראשי להק הציוד
קטגוריה:תתי-אלופים בחיל האוויר
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:מהנדסי מכונות ישראלים
קטגוריה:בוגרי המכללה לביטחון לאומי
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:בוגרי תיכון מכללת אורט (ירושלים)
קטגוריה:ישראלים שנולדו ב-1972